Efoga go tlogela hlaloganyo ya gago e lebišitšwe go tsela e tee, ka gore se se hlola go lapa ga mahlo. Lebelela kua le kua kgafetšakgafetša, mme šetša lefelo la mafelelong a sebaka seo se bonegeditšwego ke mabone a gago. Selo seo se se sa bonegetšwago gabotse se bonagala gabotse ge o se lebelela ka thoko ga nnyane, ka gobane pono ya bokantle bja selo ga e angwe kudu ke lesedi le lebe go swana le pono ya bogare. Sesiria ke e nngwe ya mebolelo ya Searama, e lego leleme la semmušo leo le bolelwago Mmušong wa Peresia. Se be se bolelwa ka thoko ya leboa la Mesopotamia le go dikologa Antiokia ya bogologolo, moo batho ba bantši ba ilego ba fetoga badumedi ka baka la go amogela ditaba tše dibotse lekgolong la pele la nywaga C.E. Ka ge Sesiria e le leleme leo le ngwalwago, se ile sa thoma go dirišwa kudu lekgolong la bobedi goba la boraro la nywaga C.E.